Public procurement notice: Contract Award Notice
Published: 2024-09-10
Buyer: Laukaan kunta
Country: FI
Region: FI1B1
Contract type: Services
Procedure: Open procedure
CPV classification: 85100000: Health services
Estimated value: 1600000 EUR
Submission deadline: 2026-09-30
Award criteria: price, quality

Technical requirements: RIKOSREKISTERIOTE
Hankintalain (1397/2016) 88 §:n mukaan hankintayksikön on ennen hankintasopimuksen tekemistä vaadittava valittua tarjoajaa 
toimittamaan ajantasaiset todistukset ja selvitykset sen tutkimiseksi, koskeeko sitä 80 §:ssä tarkoitettu pakollinen 
poissulkemisperuste ja täyttyvätkö hankintayksikön asettamat 83 §:ssä tarkoitetut soveltuvuusvaatimukset. Hankintayksikkö voi 
myös milloin tahansa hankintamenettelyn aikana pyytää ehdokkaita ja tarjoajia toimittamaan kaikki tai osan hankintalain (1397
/2016) 80 §:n 1 momentissa tarkoitetuista selvityksistä, jos se on tarpeen menettelyn asianmukaisen kulun varmistamiseksi.
Näin ollen hankintapäätöksellä valituksi tulleen tarjoajan tulee ennen sopimuksen allekirjoitusta toimittaa rikosrekisterilain (770
/1993) 6 §:n 8 momentissa ja 6 b §:ssä tarkoitettu rikosrekisteriote:
- tarjoajan,
- tarjoajan hallinto-, johto- tai valvontaelimen jäsenen ja
- tarjoajan edustus-, päätös- tai valvontavaltaa käyttävän henkilön osalta.

Rikosrekisteriote ei saa olla kahtatoista kuukautta vanhempi. Tarjoaja voi hankkia rikosrekisteriotteen Oikeusrekisterikeskuksesta
(http://www.oikeusrekisterikeskus.fi/fi/index.html). Hankintayksikkö ei voi hankkia otetta tarjoajan puolesta.
Laukaan kunta pyytää tarjoustanne henkilöstönsä sekä tytäryhtiön Laukaan Vesihuolto Oy:n henkilöstön työterveyshuollon palveluihin. Hankintasopimus laaditaan määräaikaisena 1.10.2024-30.9.2026, jonka jälkeen sopimus jatkuu toistaiseksi voimassaolevana. Määräaikaisen sopimuskauden jälkeen sopimus on irtisanottavissa molemmin puolin kuuden kuukauden irtisanomisajalla ilman erityistä syytä.

Hankinnan kohteena on tarjouspyynnön ja sen liitteiden mukaisten työterveyshuollon palveluiden hankkiminen. Tarkemmat tiedot hankinnan sisällöstä, toimittajan ja tilaajan velvoitteista/vastuista sekä ehdoista on esitetty tarjouspyynnön liitteessä 1.

Palvelut sisältävät lakisääteisen ennaltaehkäisevän työterveyshuollon, yleislääkäritasoisen sairaanhoidon ja muun terveydenhuollon sekä työterveyshuoltoa tukevat lisäpalvelut.

Palvelun sisällön keskeiset tavoitteet:
1. Työterveyshuollon palveluntuottajan sujuva yhteistyö työnantajan kanssa; tuntee toimintatavat ja prosessit sekä osallistuu niiden arviointiin ja kehittämiseen aktiivisesti.
2. Hoidon saavutettavuus ja vaikuttavuus.
3. Työkyvyn tuen malli ja puheeksi oton tehostaminen.
4. Kuntoutuksen hyödyntäminen, mukautettu työ ja korvaava työ.
5. Digitaalisten palveluiden tarkoituksen mukainen toimivuus.

Palvelut tuotetaan Palveluntuottajan toimipaikassa tai toimipaikoissa. Palveluntuottaja vastaa toimipaikan / toimipaikkojen perustamisesta ja sen / niiden kustannuksista. 

Toimittaja toimittaa tarjouspyynnössä ja sen liitteissä tarkoitetut palvelut laadukkaasti, ammattitaitoisesti, tietoturvallisesti, kulloinkin voimassa olevaa lainsäädäntöä sekä hyvää työterveyshuoltokäytäntöä ja työterveyshuollon hyvää sairaanhoitokäytäntöä sekä tarvittaessa Käypä hoito -suosituksia noudattaen. 

Toimittaja osallistuu aktiivisesti hyvän työterveyshuoltokäytännön toteuttamiseen yhteistyössä Tilaajan kanssa. 

Sopimus ei sisällä määrä- eikä vähimmäisostovelvoitetta. 

Laukaan kunnan henkilöstön määrä v. 2023 oli 903. Laukaan Vesihuolto Oy:n henkilöstön määrä on 10.

Tilaaja on velvollinen ilmoittamaan mahdollisista laskutukseen vaikuttavista henkilöstömuutoksista, kuten työterveyshuollon piirissä olevan henkilömäärän lisääntymisestä tai vähenemisestä.

Sopimus ei tuota Palveluntuottajalle yksinoikeutta Sopimuksen kohteena olevien Palvelujen tuottamiseen.

Toimittaja nimeää tilaajalle yhden asiakasyhteyshenkilön sekä tälle varahenkilön. Keskeistä asiakasyhteyshenkilön työssä on töiden organisointi, kehityshakuisuus, asiakkuuden hoito, kustannustietoisuus, liiketoimintaosaaminen, Toimittajan palveluiden ja järjestelmien tuntemus sekä niiden hyödyntäminen asiakkuudessa sekä hyvät vuorovaikutustaidot. Asiakasyhteyshenkilö voi olla muu kuin potilastyöhön pääsääntöisesti keskittyvä terveydenhuollon ammattihenkilö tai asiantuntija. Asiakasyhteyshenkilön työ on näiden ehtojen mukaisesti veloituksetonta.

1.1.2022 alkaen edellytetään, että työterveyshuoltolain 12 § ja 14 §:n mukaisia palveluita tuottavalla palvelujen tuottajalla tulee olla toimipaikan henkilökunnassa työterveyshuollon erikoislääkäri taikka muu laillistettu lääkäri, laillistettu terveydenhoitaja ja laillistettu fysioterapeutti, joilla on työterveyshuollon toteuttamiseen tarvittava koulutus asetuksen mukaisesti.


Winner: Pihlajalinna Lääkärikeskukset Oy
Award value: 9389
Number of bids: 3